**Jegyzőkönyv**

**Készült:** Zalaszentgrót Város Önkormányzata Képviselő-testületének 2015. január 12-én

 1830 órai kezdettel tartott **rendkívüli** **nyilvános** üléséről.

**Jelen vannak:** Baracskai József polgármester

 Balogh Gábor képviselő

 Beke László képviselő

 Dr. Tihanyi Ottó képviselő

 Takács Tibor képviselő

 Vári Mária képviselő

 Veress János képviselő

 Kovács László képviselő

 Dr. Simon Beáta jegyző

**Igazoltan távol marad:** Gelencsér István képviselő

**Jegyzőkönyvvezető:** Saska Zsuzsa

**Baracskai József:** Köszöntöm a megjelenteket, megállapítom, hogy a képviselő-testület 8 tagja jelen van, így határozatképes. Gelencsér István jelezte, hogy nem tud részt venni az ülésen. A 3 sz. napirendi pont tárgyalása zárt ülésen történik. Kérem, aki egyetért a napirendi pontok tárgyalásával, szavazzon.

A képviselő-testület 8 igen szavazattal elfogadta a napirendi pontok tárgyalását.

**Napirendi pontok:**

1. Zalaszentgrót Város Önkormányzatának „Szentgróti Hírek” elnevezésű újságjának kiadására vonatkozó pályázati felhívás elfogadása

Előadó: Baracskai József polgármester

1. Települési Értéktár Bizottság létrehozása, Tájegységi Értéktár Bizottságba delegálás

Előadó: Baracskai József polgármester

1. Agrárkamarai állásfoglalás ellen benyújtott kifogás elbírálása (zárt ülés)

Előadó: Baracskai József polgármester

1. Kérdések, interpellációk
2. Egyebek

**1. sz. napirendi pont**

**Zalaszentgrót Város Önkormányzatának „Szentgróti Hírek” elnevezésű újságjának kiadására vonatkozó pályázati felhívás elfogadása**

*A napirendhez tartozó előterjesztés a jegyzőkönyv mellékletét képezi.*

**Baracskai József:** Az előző képviselő-testületi ülésen vetette fel Kovács László képviselő úr a újság kiadására vonatkozó pályáztatást. Elkészítettük a pályázati kiírást, várjuk a képviselők véleményét.

**Veress János:** Véleményem szerint nagyon beszűkíti a pályázóknak a számát, hogy helyi székhellyel, vagy telephellyel kell rendelkeznie a vállalkozónak. Nem látom, hogy hol lesz meghirdetve a pályázat.

**Kovács László**: Január 20 a beadási határidő, és mikor fog megjelenni?

**Baracskai József:** A költségvetés miatt is szoros a határidő, a január 29-i képviselő-testületi ülésen már dönteni tudunk a pályázatról. A pályázati kiírásban foglaltak nem teljesíthetetlen követelmények, hogy ennek a pályázók ne tudjanak megfelelni. Le kell adni egy kalkulációt, akik kellő referenciával rendelkeznek, a pályázati kiírásnak megfelelően meg tudják tenni ajánlatukat. Zalaszentgrót honlapján jelenik meg a pályázat, ez nem egy nagy összegű pályázat, hogy a Magyar Közlönyben jelentessük meg. Biztonsági okok miatt kértük a helyi székhellyel való rendelkezést, hogy helyben rövid úton meg lehessen találni, ne az legyen, hogy csak interneten lehet leadni a riportokat, kérdéseket. A következő újság is éljen együtt a várossal.

**Veress János:** Számtalan szolgáltatóval kötött az önkormányzat szerződést és az ATROPLUSZ esetében sem rendelkezik helyi telephellyel és székhellyel a szolgáltató.

**Baracskai József:** Ez nem közbeszerzéssel kiírt pályázat, ez egy viszonylag kis összegű pályázat. Az ATROPLUSZ esetében egy 5 éves közétkeztetésről volt szó, ami több 10 millió forintos nagyságrendű.

**Takács Tibor**: Támogatnám, hogy helyi székhellyel rendelkezzen a pályázó, mert ezáltal az adófizetési kötelezettsége is az önkormányzat felé áll fenn.

**Baracskai József:** Kérem, aki elfogadja a helyi újság kiadására vonatkozó pályázati felhívást, szavazzon.

A képviselő-testület 6 igen, 1 nem és 1 tartózkodással az alábbi határozatot hozta:

**1/2015. (I. 12.) számú képviselő-testületi határozat:**

Zalaszentgrót Város Önkormányzatának Képviselő-testülete a „Szentgróti Hírek” elnevezésű helyi lap kiadásának megpályáztatására az előterjesztés 1. számú melléklete szerinti pályázati felhívást elfogadja.

A Képviselő-testület felhatalmazza a polgármestert a pályázati eljárás lefolytatásával kapcsolatos valamennyi intézkedés megtételére és a szerződés megkötésére.

**Határidő:** 2015. február 27.

**Felelős:** Baracskai József polgármester

**2. sz. napirendi pont**

**Települési Értéktár Bizottság létrehozása, Tájegységi Értéktár Bizottságba delegálás**

*A napirendhez tartozó előterjesztés a jegyzőkönyv mellékletét képezi.*

**Baracskai József:** Egy pályázat kapcsán szükséges a bizottság létrehozása. Kistérségi ülésen beszéltünk róla, hogy egy Tájegység Értéktár Bizottságot létrehozunk a kistérségben. Kérem, a képviselők támogatását, hogy egy zalaszentgróti Értéktár Bizottságot is hozzunk létre. A határozati javaslat szerint a bizottság három tagú. Elnök: Baracskai József, tagok Beke László képviselő és Varga István intézményvezető. Nagyon sok helyen gyakorlat, hogy az elnöki posztot a polgármester látja el. Szeretném, ha minél több helyi érték összegyűjtésre kerülne, ami akár szellemi érték is lehetne. Természetesen ennek a bizottságnak a munkájába mások is részt vehetnek. Már vannak ötleteim, hogy kiket hívjunk meg. A melléklet szerint javasolni lehet a helyi érték felvételét. A bizottság megalakulása után kialakítjuk a munkarendünket.

A Tájegységi Értéktár Bizottságot a holnapi kistérségi ülésen szeretnénk megalakítani, ehhez szükséges a települések képviselő-testületeinek a véleménye. Szeretném, ha a Tájegységi Bizottságban Beke László igazgató tagságot elvállalná. Itt lehetőség lenne több iskolával kapcsolatos pályázat beadására, nagyon fontos lenne, hogy a gyermekek is megismerjék a helyi értékeinket.

Kérem, aki elfogadja a Települési Értéktár Bizottság létrehozását és a Tájegységi Értéktár Bizottságba történő delegálást, szavazzon.

A képviselő-testület 8 igen szavazattal az alábbi határozatot hozta:

**2/2015. (I. 12.) számú képviselő-testületi határozat:**

1. Zalaszentgrót Város Önkormányzat Képviselő-testülete a magyar nemzeti értékekről és hungarikumokról szóló 2012. évi XXX: törvény 3.§ (2) bekezdése, valamint a magyar nemzeti értékek és a hungarikumok gondozásáról szóló 114/2013. (IV.16.) Korm. rendeletben foglaltak alapján a 3 főből álló Települési Értéktár Bizottságot hoz létre Zalaszentgróti Települési Értéktár Bizottság elnevezéssel, amely elnökének és tagjainak az alábbi személyeket választja meg:
* Baracskai József polgármester (elnök)
* Beke László települési képviselő, Zalaszentgrót Város Önkormányzat Képviselő-testülete Humán Ügyek Bizottságának elnöke (tag)
* Varga István Városi Könyvtár és Művelődési-Felnőttképzési Központ igazgatója (tag)

A képviselő-testület megbízza a Zalaszentgróti Települési Értéktár Bizottság tagjait, hogy a helyi értéktár összeállítását, a Zala Megyei értéktárba történő bekerülését, valamint az egyéb, jogszabály által meghatározott feladatokat folyamatosan koordinálja.

A képviselő-testület felkéri a jegyzőt, hogy tegye meg a szükséges intézkedéseket és készítse elő a Zalaszentgróti Települési Értéktár Bizottság Működési Szabályzatát.

Felelős: Baracskai József polgármester

 Dr. Simon Beáta jegyző

Határidő: 2015. január 31.

1. Zalaszentgrót Város Önkormányzat Képviselő-testülete egyetért a magyar nemzeti értékek és hungarikumok gondozásáról szóló 114/2013. (IV.16.) Korm. rendelet 2.§ (2) bekezdése alapján a zalaszentgróti térség vonatkozásában a Tájegységi Értéktár Bizottság létrehozásával. Zalaszentgrót Város Önkormányzat Képviselő-testülete a Zalaszentgróti térség területén létrehozandó Tájegységi Értéktár Bizottságba Beke Lászlót, a Zalaszentgróti Települési Értéktár Bizottság tagját delegálja.

Felkéri a jegyzőt, hogy tegye meg a szükséges intézkedéseket.

Felelős: Dr. Simon Beáta jegyző

Határidő: azonnal

A képviselő-testület a Magyar helyi önkormányzatról szóló 2011. évi CLXXXIX. törvény 46. § (2) bekezdése c) pontja lapján zárt ülést tartására tér át.

Kmf:

Baracskai József Dr. Simon Beáta

 polgármester jegyző